

**Таратылатын кәсiпорындардың қызметкерлерiне жәрдемақы төлеудiң механизмiн енгiзу туралы**

***Күшін жойған***

Қазақстан Республикасы Министрлер кабинетiнiң Қаулысы 1995 жылғы 22 мамырдағы N 729. Күші жойылды - ҚР Үкіметінің 2005 жылғы 9 ақпандағы N 124 қаулысымен

      Қазақстан Республикасының еңбек заңына сәйкес әрi шығынды кәсiпорындардың банкроттығы мен таратылуының әлеуметтiк салдарын төмендету мақсатында Қазақстан Республикасының Министрлер Кабинетi қаулы етедi: 
  
      1. Кредит берушiлердiң талаптарын қанағаттандырғаннан кейiн және банкроттық туралы заңға сәйкес таратылған кәсiпорындардың мүлкiн өткiзуден алынған қаражаттың мемлекеттiк үлесi Қазақстан Республикасы Жекешелендiру жөнiндегi мемлекеттiк комитетiнiң есеп айырысу шотына жiберiлсiн; 
  
      аталған қаражат таратылатын кәсiпорындардан босатылатын қызметкерлердiң екi айлық жалақысы мөлшерiнде жәрдемақының жетпеген сомасына өтемақы үшiн пайдаланылсын; 
  
      таратылатын кәсiпорындардан босатылатын қызметкерлерге жәрдемақы төлеу процедурасы аяқталғаннан кейiн осындай қаражаттың қалдығы мемлекеттiк бюджетке жiберiлсiн; 
  
      2. Аталған қаулының орындалуын бақылау Қазақстан Республикасының Жекешелендiру жөнiндегi мемлекеттiк комитетiне жүктелсiн.
  
      3. Қызметкерлерi жәрдемақымен қамтамасыз етiлуге жататын таратылатын кәсiпорындардың тiзiмi қоса берiлiп отыр.

*Қазақстан Республикасының*
  
*Премьер-Министрi*

Қазақстан Республикасы      
  
Министрлер Кабинетiнiң      
  
1995 жылғы 22 мамырдағы      
  
N 729 қаулысына          
  
қосымша

**Қызметкерлерi екi айлық жалақы мөлшерiндегi**
  
**жәрдемақымен қамтамасыз етiлуге жататын**
  
**таратылатын кәсiпорындардың**
  
**Тiзiмi**

     "Гарант" АҚ, Ақтөбе облысы
  
     "Ақтас" АҚ, Ақтөбе облысы
  
     "Шалқарқұрылыс" АҚ, Ақтөбе облысы
  
     "Қиыршық тас зауыты" АҚ, Жамбыл облысы
  
     "Құрылыс-монтаж басқармасы - ҚМБ" АҚ, Жамбыл облысы
  
     "Монолит құрылыс фирмасы" АҚ, Семей облысы
  
     "Барлау" АҚ, Атырау облысы
  
     "Қайрақтыауырқұрылыс" АҚ, Жезқазған облысы

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК